หนุ่มไทยสุดต้าน ตามหลัง จีน 0-2 ศึกเดวิส คัพ วันแรก
ปรัชญา อิสโร และ วริศ สอนบุตรนาค สองนักเทนนิสเดี่ยวของไทย ไม่สามารถต้านทานความแข็งแกร่งของนักหวดหนุ่มจากแดนมังกรได้ พ่ายไปอย่างขาดลอย 3-0 เซต ทำให้ทีมชาติจีน ออกนำ ไทย ไปก่อน 2-0 คู่ในการแข่งขันเดี่ยวสลับมือ เดวิส คัพ กลุ่ม 1 รอบเพลย์ออฟ เมื่อช่วงเช้าที่ผ่านมา ,วันที่ 18 ก.ย. การแข่งขันเทนนิสเดวิสคัพ โซนเอเชีย/โอเชียเนีย กลุ่ม 1 รอบเพลย์ออฟ 2 ระหว่างทีมชาติไทย พบกับ ทีมชาติจีน ที่ศูนย์พัฒนากีฬาเทนนิสแห่งชาติ เมืองทองธานี โดยในวันแรกแข่งขันกันในประเภทเดี่ยวสลับมือ 2 คู่ ,คู่แรก วริศ สอนบุตรนาค เดี่ยวมือ 2 ของไทย และมืออันดับ 1,101 ของโลก พบกับ เจ๋อ จาง เดี่ยวมือ 1 ของจีน และมืออันดับ 214 ของโลก ปรากฏว่าเกมนี้ วริศ ต้านทานความแข็งแกร่งนักหวดจีนไม่ไหว พ่ายไปขาดลอย 0-3 เซต 1-6, 0-6, 0-6 ทำให้ทีมนักหวดหนุ่มจากแดนมังกร ออกนำไปก่อน 1-0 คู่, ,จากนั้นในคู่ที่สอง ปรัชญา อิสโร เดี่ยวมือ 1 ของไทย มืออันดับ 869 ของโลก พบกับ หวู ตี้ เดี่ยวมือ 2 ของจีน และมืออันดับ 221 ของโลก ผลปรากฏว่า ปรัชญา สู้ไม่ไหวไม่สามารถอาศัยความได้เปรียบในการเป็นเจ้าภาพและความคุ้นเคยสภาพสนามได้ พ่ายไปอีก 3 เซตรวด 6-7 (6-8), 2-6, 2-6 ส่งผลให้ทีมเดวิสคัพไทยตามหลังจีน 0-2 คะแนน ต้องไปลุ้นในการแข่งขันวันที่ 19 กันยายน ประเภทชายคู่ต่อไป,สำหรับโปรแกรมการแข่งขันเดวิสคัพ วันเสาร์ที่ 19 กันยายน จะเป็นการแข่งขันประเภทคู่ สนฉัตร และ สรรค์ชัย รติวัฒน์ จะลงสนามพบกับ หลี่ เจ๋อ กับ กง เหมา จิน เริ่มแข่งขันกันในเวลา 13.00 น. เป็นต้นไป
ปรัชญา อิสโร และ วริศ สอนบุตรนาค สองนักเทนนิสเดี่ยวของไทย ไม่สามารถต้านทานความแข็งแกร่งของนักหวดหนุ่มจากแดนมังกรได้ พ่ายไปอย่างขาดลอย 3-0 เซต ทำให้ทีมชาติจีน ออกนำ ไทย ไปก่อน 2-0 คู่ ในการแข่งขันเดี่ยวสลับมือ
เทนนิสเดวิสคัพ,โซนเอเชีย/โอเชียเนีย,กลุ่ม 1,รอบเพลย์ออฟ 2,ทีมชาติไทย,ทีมชาติจีน,เดี่ยวสลับมือ,วริศ สอนบุตรนาค,ปรัชญา อิสโร,ข่าว,ข่าวกีฬา,ไทยรัฐออนไลน์